13.1.2006 Den Europæiske Unions Tidende L 8/3 KOMMISSIONENS FORORDNING (EF) Nr. 39/2006 af 12. januar 2006 om fravigelse af forordning (EF) nr. 1282/2001 for så vidt angår fristen for indgivelse af høst- og produktionsanmeldelser for produktionsåret 2005/06 KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (!), særlig artikel 73, og ud fra følgende betragtninger: (1) Ifølge artikel 11, stk. 1, i Kommissionens forordning (EF) nr. 1282/2001 (?) indgiver producenterne senest den 10. december høst- og produktionsanmeldelser, for at vinproduktionen inden for Fællesskabet kan kendes i rette tid. (2) m—Ien medlemsstat er proceduren for meddelelse af anmel- delser netop blevet datamatiseret. De fleste producenter skal udfærdige anmeldelserne hos lokale landbrugsbi- standscentre. Da disse centre samtidigt skal åbne elektro- niske dossierer for anmeldelserne, ajourføre arealanmel- delser og bestyre ordningen med enkeltbetalinger, der i år anvendes for første gang, er det ikke muligt at behandle alle producenters dossierer inden fristens udløb. (3) — For at råde bod på denne situation, som producenterne ikke har noget ansvar for, bør disse have en yderligere frist til at indgive høst- og produktionsanmeldelser, så de ikke pålægges urimelige bøder. (4) — Foranstaltningerne i denne forordning er i overensstem- melse med udtalelse fra Forvaltningskomitéen for Vin — UDSTEDT FØLGENDE FORORDNING: Artikel 1 Uanset artikel 11, stk. 1, i forordning (EF) nr. 1282/2001 kan de anmeldelser, der omhandles i artikel 2 og 4 i nævnte forord- ning, for produktionsåret 2005/06 indgives indtil den 25. januar 2006. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Den anvendes fra den 10. december 2005. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 12. januar 2006. (1) EFT L 179 af 14.7.1999, s. 1. Senest ændret ved forordning (EF) nr. 2165/2005 (EUT L 345 af 28.12.2005, s. 1). () EFT L 176 af 29.6.2001, s. 14. På Kommissionens vegne Mariann FISCHER BOEL Medlem af Kommissionen